கேள்வி: ஜுபு ஜேக்கப் - திரைப்பட வாழ்க்கை பற்றி நீங்கள் என்ன அறிந்துள்ளீர்கள்?
பதில்: ஒரு உதவி ஒளிப்பதிவாளராக சிறுது காலம் பணியாற்றிய பின்னர் மலையாளத் திரைப்படத்துறை இவர் ஏ. கே. சாஜன்‎ இயக்கத்தில் 2002இல் வெளியான ''ஸ்டாப் வயலன்ஸ்'' என்ற துப்பறியும் படத்தில் சுயாதீனமாக ஒளிப்பதிவு செய்து அறிமுகமானார் பின்னர் 2013 வரை பல மலையாளப் படங்களில் ஒளிப்பதிவாளராகப் பணியாற்றினார். பிஜூ மேனன் நடித்த நகைச்சுவையான அரசியல் நையாண்டி திரைப்படமான ''வெள்ளிமூங்கா'' (2014) மூலம் இவர் இயக்குநராக அறிமுகமானார். இது விமர்சன ரீதியாகவும் வணிக ரீதியாகவும் வெற்றி பெற்றது. மோகன்லால் நடித்த ''முந்திரிவள்ளிகள் தளிர்க்கும்போல்'' இவரது இரண்டாவது இயக்கமாக இருந்தது. இது சனவரி 2017 இல் வெளியான ஒரு நகைச்சுவை குடும்பத் திரைப்படம். இது எல்லா காலத்திலும் அதிக வசூல் செய்த மலையாளப் படங்களில் ஒன்றாக மாறியது. இவர் 2015இல் வெளியான ''பென்'' என்ற திரைப்படத்தில் ஒரு கதாபாத்திரத்தில் நடித்துள்ளார்.